Nxaipan Botswana deel 1 | Perdebytjie se nes
Nxaipan Botswana deel 1
Mei 2, 2015 perdebytjie	17 Kommentaar
Wat 'n heerlikheid om weer hierdie besondere plek,in 'n ander seisoen en onder ander omstandighede,te besoek.Die vorige keer toe ons daar was,was dit pikswart verbrand,dor en droog,met 'n vuurwarm wind wat oor die vlaktes getier het.Onthou om nooit in September,Oktober of November soontoe te gaan nie.Dis skokkend warm met temperature van oor die veertig grade.
Die beste tyd is om einde April,begin Mei te gaan,want dan is die reënseisoen verby,maar alles is nog groen en daar is miljoene diere op die grasvlaktes in die pan.
Die Nxaipan Nasionale Park is in 1970 geproklameer as bewaringsgebied en in 1992 verklaar tot nasionale park en beslaan 2578 vierkante kilometer.Dis tussen Nata en Maun en reg noord van die Makgadikgadi Pans National Park.Die beroemde Baines's Boababs,waaroor ek geblog het by https://perdebytjie.wordpress.com/2014/10/30/ontmoetings-met-besondere-bome-deel-3/ is ook hier.Ek sal later foto's plaas van die bome met blare aan…totaal anders…dis hoekom ons nou gegaan het…ek wou daardie bome met blare aan sien.
Die pad na Nxaipan..nie vir siele met swak harte nie!Sleep dan nog 'n sleepwa ook en dis voorwaar 'n uitdaging!
Die kampplek was 'n groot verrassing,onder groot sterkbosbome en pragtig onderhou.
Silwerskoon kleedkamers,met 'n reuse spykerbarrikade reg rondom.Dis om die olifante van die waterpype af weg te hou.
Daar is net 'n smal paadjie waarin mens een voet voor die ander kan sit en dan leun op 'n houtreling,anders verloor jy jou balans.Ek het amper die eerste aand geval,toe my broekspyp aan een van daardie wrede penne vasgehaak het! Daar is 'n elektriese heining ook en jy moet mooi vat aan die hek om nie met permanente krulhare te sit nie!
Ideale kleinhuisie vir die meer gesofistikeerdes…onthou net om die deur van die pot af te haal voor jy gaan sit! Die ou geriewe staan nog en ek is maar te bly dat dit onbruikbaar is.
Previous PostPerdeby is….Next PostLiefste Struisie…
17 gedagtes oor "Nxaipan Botswana deel 1"
Mei 2, 2015 om 5:29 nm
Oooo dit sal vir my 'n uitdaging wees Sal maar liewer wag vir jou foto's – dan kan ek dit saam met jou geniet
Mei 2, 2015 om 5:32 nm
Ek het nogal aan jou gedink toe ek die foto van die "long drop" plaas…"koes"!
Mei 2, 2015 om 6:14 nm
Nee jy hoef glad nie te koes nie … ek is vol fiemies waar dit by toiletgeriewe kom … Hier op die landgoed is die toilet 'n baksteem hoër as die normale en daar is 'n heerlike reëling om te gbruik vir die opstaan (*fluister* my buurvrou is baie kort en ek het nooi gedink dat daar mense sal wees wie se voete nie aan die grond raak toe ek dit gevra het nie! )
Mei 3, 2015 om 5:59 vm
Dis baie interessant. Ek sien jy het n goeie 4×4 nodig om hierdie paaie aan te durf. Dankie vir die fotos dit sal dan moet doen vie my 😦
Mei 3, 2015 om 1:51 nm
Ja,ongelukkig is dit al hoe mens daar kan kom.Aan die anderkant is dit ook gelukkig,want dan is daar nie 'n massiewe toeloop van besoekers nie en maak dit die plek meer spesiaal.
Mei 3, 2015 om 7:25 vm
Sjoe dis besonders. Bly die olifante rerig daar uit? Dis seker n breë strook met penne. Dankie vir pragtige fotos. Ons het juis Vrydag oor die "long drop" gesels gedurende ons skryfsessie in die biblioteek hier.
Mei 3, 2015 om 1:33 nm
Ja,dis 'n baie bree strook en glo my,dit werk perfek! Voorheen het die olifante heeltyd alles verwoes,maar hierdie is olifantproef.Die ou wat dit uitgedink het,was briljant.
Mei 3, 2015 om 8:27 nm
Klink goed. So hul toets seker met eerste poot die volgende trapplek!
Mei 4, 2015 om 5:43 vm
Hulle is so slim en sal maklik die menspaadjie kon uitsnuffel,maar dis te smal vir daai groot pote..amper te smal vir my!
Mei 4, 2015 om 7:38 vm
Klink n goeie ding om kamp te beskerm. Ek glo nie die olifante dink dis so lekker nie. Hul is ook maar nuuskierig van aard op hul manier
Mei 3, 2015 om 1:54 nm
Ek kan boekdele skryf oor "long drops".Ek het al alle soorte teegekom en beproef.Oulike Afrikaanse woorde is doefpoef en plonsput.Weet nie of jy al daarvan gehoor het nie.
Mei 3, 2015 om 8:25 nm
Ha ha dis perfekte woorde, pas nogal die aksie. Ek het self ook n paar ondervindings!
Mei 4, 2015 om 5:41 vm
Ek het al een mis gesit,omdat ek altyd bo-oor hang…storie vir 'n ander dag..gelukkig was dit nommer een!